text: হাসান মাসুদ একজন বাংলাদেশি অভিনেতা, পরিচালক এবং গায়ক। এছাড়াও তিনি একজন সাবেক সাংবাদিক ও সামরিক কর্মকর্তা।
  
  প্রাথমিক জীবন ও শিক্ষা
  হাসান মাসুদ বরিশালে জন্মগ্রহণ করলেও বেড়ে উঠেছেন ঢাকায়। তিনি বি এ এফ শাহীন স্কুল, ঢাকা থেকে এস এস সি এবং সরকারি তিতুমীর কলেজ থেকে এইচ এস সি পাশ করেন। পরে তিনি বাংলাদেশ সামরিক একাডেমিতে (বিএমএ) ক্যাডেট হিসাবে যোগদান করেন। সফলভাবে বিএমএ পাস করার পরে তিনি বাংলাদেশ সেনাবাহিনীতে সেকেন্ড লেফটেন্যান্ট হিসাবে কমিশন পান। তিনি চট্টগ্রাম বিশ্ববিদ্যালয় থেকে স্নাতকোত্তর ডিগ্রিও পেয়েছেন। হাসান ছোটবেলা থেকে গান গেয়ে আসছেন এবং তিনি ছায়ানট থেকে নজরুল সঙ্গীত-এর উপর ৫ বছরের একটি কোর্স সম্পন্ন করেন।
  
  কর্মজীবন
  হাসান ১৯৮৫ সালে বাংলাদেশ সেনাবাহিনীতে ক্যাডেট হিসেবে যোগ দেন এবং ১৯৯২ সালে অধিনায়ক হিসাবে অবসর গ্রহণ করেন। তিনি নিউ নেশন এবং পরবর্তীতে ১৯৯৫ সালে ডেইলি স্টারে ক্রীড়া প্রতিবেদক হিসেবে কাজ করেন। তিনি ফেব্রুয়ারি ২০০৪ থেকে ২০০৮ পর্যন্ত ব্রিটিশ ব্রডকাস্টিং কর্পোরেশনের বাংলা শাখার অধিবেশনের একজন সংবাদদাতা ছিলেন।
  
  মোস্তফা সরয়ার ফারুকীর পরিচালিত ২০০৩ সালের ব্যাচেলর চলচ্চিত্রের মাধ্যমে চলচ্চিত্র জগতে তার পথচলা শুরু হয়। পরবর্তীতে তিনি মেড ইন বাংলাদেশ চলচ্চিত্র এবং অনেক নাটকে অভিনয় করেন। তার অভিনীত টেলিভিশন নাটকগুলির মধ্যে রয়েছে "হাউস ফুল," "ট্যাক্সি ড্রাইভার," "এফডিসি", "বউ", "খুনসুটি", "গ্রাজুয়েট", "রঙের দুনিয়া", "আমাদের সংসার", "গণি সাহেবের শেষ কিছুদিন" এবং "বাতাশের ঘর" ইত্যাদি।
  
  হাসান ব্যাচেলর চলচ্চিত্রের আজকে না হয় ভালোবাসো গানে কণ্ঠ দিয়েছেন। তার প্রথম সঙ্গীত অ্যালবাম হৃদয়ঘটিত ২০০৬ সালে ভালোবাসা দিবসে প্রকাশ পায়।
  
  চলচ্চিত্র
   ব্যাচেলর
   মেড ইন বাংলাদেশ
  
  ওয়েব ধারাবাহিক
  
  তথ্যসূত্র
  
  বহিঃসংযোগ
   
  
  বিষয়শ্রেণী:১৯৬২-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাঙালি চলচ্চিত্র অভিনেতা
  বিষয়শ্রেণী:বাংলাদেশী মঞ্চ অভিনেতা
  বিষয়শ্রেণী:বাংলাদেশী টেলিভিশন অভিনেতা
  বিষয়শ্রেণী:বাংলাদেশী নাট্য অভিনেতা
  বিষয়শ্রেণী:২১শ শতাব্দীর বাংলাদেশী অভিনেতা
  বিষয়শ্রেণী:বাংলাদেশী চলচ্চিত্র ব্যক্তিত্ব
  বিষয়শ্রেণী:বাঙালি মুসলিম
title: হাসান মাসুদ